b"\n_START_ARTICLE_\nDesenvolupament de programari\n_START_PARAGRAPH_\nEl desenvolupament de programari \xc3\xa9s la programaci\xc3\xb3 inform\xc3\xa0tica, documentaci\xc3\xb3, proves i correcci\xc3\xb3 d'errors involucrats en la creaci\xc3\xb3 i el manteniment d'aplicacions i frameworks donant com a resultat un producte de programari._NEWLINE_El terme es refereix a un proc\xc3\xa9s d'escriure i\xc2\xa0mantenir\xc2\xa0el\xc2\xa0codi font,\xc2\xa0per\xc3\xb2 en un sentit m\xc3\xa9s ampli del terme, inclou tot el que est\xc3\xa0 involucrat entre la concepci\xc3\xb3 del programari fins a la manifestaci\xc3\xb3 final del programari, idealment en un proc\xc3\xa9s estructurat i planificat.\xc2\xa0Per tant, el desenvolupament de programari pot incloure investigaci\xc3\xb3, desenvolupament, prototipatge, modificaci\xc3\xb3, reutilitzaci\xc3\xb3, reenginyeria, manteniment o qualsevol altra activitat que es tradueixi en productes de programari._NEWLINE_El programari es pot desenvolupar per una gran varietat de proposits. M\xc3\xa9s communment: un programari dissenyat espec\xc3\xadficament per un client/empresa, un programari dissenyat per suplir les necessitats del p\xc3\xbablic general o per a \xc3\xbas personal.\n_START_SECTION_\nReuni\xc3\xb3 de necessitats\n_START_PARAGRAPH_\nHi ha moltes idees que envolten al programari. Aquestes idees parteixen de l'estudi als clients als que van destinats, possibles nous clients, al pressupost i fins i tot amb la relaci\xc3\xb3 amb terceres companyies. Les primeres decisions les pren el sector de marketing que s\xe2\x80\x99encarrega de calcular els costos, econ\xc3\xb2mics i de temps. Tamb\xc3\xa9 t\xc3\xa9 en compte els objectius de la companyia i quines possibles funcions ha d\xe2\x80\x99incloure._NEWLINE_Ja que el desenvolupament de software pot comprometre o anar m\xc3\xa9s enll\xc3\xa0 al que requerim del client, alhora de participar en un projecte ha de prescindir d\xe2\x80\x99utilitzar paraules t\xc3\xa8cniques de cara al client, com per exemple recursos humans, propietat intel\xc2\xb7lectual, pressuposts, etc.\n_START_SECTION_\nPlanificaci\xc3\xb3\n_START_PARAGRAPH_\nL'objectiu de la planificaci\xc3\xb3 \xc3\xa9s la de descobrir elements relacionats amb el projecte. Moltes vegades els clients tenen una vaga idea del que volen com a resultat final, per\xc3\xb2 no saben qu\xc3\xa8 \xc3\xa9s el que el programa hauria de fer._NEWLINE_Una cop ajuntats tots el requeriments essencials, s\xe2\x80\x99ha de determinar anal\xc3\xadticament la direcci\xc3\xb3 del desenvolupament._NEWLINE_Algunes funcionalitats poden estar fora del rang del desenvolupament planejat, aix\xc3\xb2 pot ser degut al fet que els objectius no s\xc3\xb3n prou clars o massa costosos. \xc3\x89s recomanable que els requeriments estiguin escrits en paper per si hi ha futures disputes s\xe2\x80\x99utilitzi com a refer\xc3\xa8ncia del que es va prometre al client.\n_START_SECTION_\nDisseny\n_START_PARAGRAPH_\nUn cop els requeriments han sigut establerts, el disseny del programari es pot plasmar en un document de disseny de programari. Aix\xc3\xb2 inclou un preliminar\xc2\xa0 d\xe2\x80\x99un disseny en alt nivell del m\xc3\xb2dul principal amb una \xe2\x80\x9cfoto general\xe2\x80\x9d (com un diagrama de bloc) de com ajuntar totes les parts. Tant el llenguatge de programaci\xc3\xb3, com el sistema operatiu, com el hardware s\xe2\x80\x99haurien de saber en aquest moment del desenvolupament. Llavors es procedeix en crear un disseny en baix nivell, potser amb un prototip com a prova de concepte o per firmar els requeriments.\n_START_SECTION_\nImplementaci\xc3\xb3, testeig i documentaci\xc3\xb3\n_START_PARAGRAPH_\nLa implementaci\xc3\xb3 \xc3\xa9s la part del proc\xc3\xa9s on els enginyers de programari realment programen el codi del projecte._NEWLINE_El testeig \xc3\xa9s una part integral del proc\xc3\xa9s de desenvolupament de programari. Aquesta part, intenta assegurar detectar totes les imperfeccions per tal de corregir-les._NEWLINE_Documentar el disseny intern del software amb intenci\xc3\xb3 de manteniment i millores futures, tamb\xc3\xa9 es fa durant el desenvolupament. Aix\xc3\xb2 es fa per exemple escrivint una API tant interna com externa.\n_START_SECTION_\nPublicaci\xc3\xb3 i manteniment\n_START_PARAGRAPH_\nLa publicaci\xc3\xb3 i manteniment comencen directament despr\xc3\xa9s que el codi hagi sigut aprovat i distribu\xc3\xaft. Pot incloure instal\xc2\xb7laci\xc3\xb3, personalitzaci\xc3\xb3, test i possiblement un per\xc3\xadode agregat d\xe2\x80\x99avaluaci\xc3\xb3._NEWLINE_Les ajudes i servei t\xc3\xa8cnic tamb\xc3\xa9 \xc3\xa9s important, ja que el software nom\xc3\xa9s ser\xc3\xa0 \xc3\xbatil si se\xe2\x80\x99n fa un \xc3\xbas correcte._NEWLINE_Mantenir i millorar el software amb els errors que poden sorgir, poden requerir temps substancial, ja que possibles requeriments que no s\xe2\x80\x99han tingut en compte poden for\xc3\xa7ar haver de redissenyar el programari."